
Avaliku ürituse „World Harmony Run” loa taotluse rahuldamine
1. Asjaolud ja menetluse käik

23.05.2008.a. esitas Narva Linnavalitsuse Kultuuriosakond Narva Linnavalitsuse Linnavara- ja Majandusametile avaliku ürituse loa taotluse. Narva Linnavalitsuse Kultuuriosakond kavandab viia läbi 26.06.2008.a. kellaajal 11.00-12.00 Narva linna üldkasutataval territooriumil avalikkusele suunatud ürituse „World Harmony Run“. 
World Harmony Run on ülemaailmne tõrvikuga teatejooks, mille eesmärgiks on aidata kaasa rahvusvahelise sõpruse ja üksteisemõistmise tugevadmisele. Jooksjad alustavad oma teed Peetri platsilt ja liiguvad mööda Tallinna maanteed Narva linna piiri suunas, sealt edasi suunduvad jooksjad marsruudil Narva-Jõhvi-Mustvee. 
Tulenevalt ülaltoodust ning Narva Linnavolikogu 06.03.2008.a määrusest nr 18 „Avaliku korra eeskiri” taotleb Narva Linnavalitsuse Kultuuriosakond traditsioonilise kultuuriürituse „Narva Päevad 2008” korraldamiseks avaliku ürituse loa taotluse rahuldamist.
 
2. Õiguslikud alused

Kohaliku omavalitsuse korralduse seaduse § 30 lõige 1 punkti 4 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

Vastavalt Narva Linnavolikogu 06.03.2008.a. vastu võetud määruse nr 18 „Narva linna avaliku korra eeskiri” § 11 lõikes 1 sätestatule avaliku ürituse luba vormistatakse Narva Linnavalitsuse korraldusena, millega rahuldatakse loa taotlus.

3. Otsus
3.1. Rahuldada Narva Linnavalitsuse Kultuuriosakonna taotlus avaliku ürituse „World Harmony Run” läbiviimiseks. 

3.2. Avaliku ürituse korraldajaks on Narva linn Narva Linnavalitsuse Kultuuriosakonna kaudu.
3.3. Avaliku ürituse läbiviimise eest vastutab Narva Linnavalitsuse Kultuuriosakond (Asutuse registrikood 75024260, asukohaga Peetri plats 3, 20308 NARVA).
3.4. Avaliku ürituse läbiviimise marsruudiks on Peetri plats – Tallinna mnt.
3.5. Avalik üritus algab 26.06.2008.a. kell 11.00 ning lõpeb samal kuupäeval kell 12.00.
3.6. Avaliku ürituse läbiviimisel tuleb järgida Narva Linnavolikogu 06.03.2008.a määrusega nr 16 „Narva linna heakorra eeskiri“ ja Narva Linnavolikogu 06.03.2008.a määrusega nr 18 „Narva linna avaliku korra eeskiri” kehtestatud nõudeid.
4. Rakendussätted

4.1.  Käesolevat korraldust on võimalik vaidlustada 30 päeva jooksul haldusakti teatavaks tegemisest, esitades kaebuse Tartu Halduskohtu Jõhvi kohtumajja halduskohtumenetluse seadustikus sätestatud korras.
4.2. Korraldus jõustub seadusega sätestatud korras.

